2023 m. gruodžio 15 d. Bendrojo Teismo (septintoji kolegija) nutartis Fugro /  Taryba
(Byla T‑143/23)(1)
„ Ieškinys dėl panaikinimo – Apmokestinimas – Kova su mokesčių vengimu – Direktyva (ES) 2022/2523 – Visuotinis minimalus tarptautinių įmonių grupių ir didelių nacionalinių grupių apmokestinimo lygis Sąjungoje – Pelno iš tarptautinės laivybos neįtraukimas – Šios išimties taikymo srities ginčijimas – Konkrečios sąsajos nebuvimas – Nepriimtinumas “
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Konkreti sąsaja – Kriterijai – Direktyva, kuria nustatomas visuotinis minimalus tam tikrų įmonių grupių apmokestinimo lygis – Pelno iš tarptautinės laivybos neįtraukimas – Tarptautinių įmonių grupės, kuriai taikoma valstybės narės tonažo apmokestinimo tvarka, patronuojančios įmonės naudojimasis laivų eksploatavimo veikla – Mokesčio lengvatos, susijusios su tonažo apmokestinimu, netekimas – Konkrečios sąsajos nebuvimas – Nepriimtinumas
(SESV 263 straipsnio ketvirta pastraipa; Tarybos direktyvos 2022/2523 17 straipsnis)
(žr. 25, 28–35, 40–43 punktus)
Rezoliucinė dalis
1.
Atmesti ieškinį kaip nepriimtiną.
2.
Nebereikia priimti sprendimo dėl Nyderlandų Karalystės, Europos Komisijos, Koninklijke Boskalis BV, Boskalis Offshore Transport Services NV, Heerema Offshore Energy Solutions BV, Van Oord NV ir Vox Amalia SL, taip pat Koninklijke Vereniging van Nederlandse Reders pateiktų prašymų įstoti į bylą.
3.
Fugro NV padengia savo bylinėjimosi išlaidas ir iš jos priteisiamos Europos Sąjungos Tarybos patirtos bylinėjimosi išlaidos, išskyrus tas, kurios susijusios su prašymais įstoti į bylą.
4.
Fugro, Taryba ir šios rezoliucinės dalies 2 punkte nurodyti prašymus įstoti į bylą pateikę asmenys padengia savo bylinėjimosi išlaidas, susijusias su šiais prašymais.
1OL C 164, 2023 5 8.